《和同舍胡元茂松年夜直书怀 其一》
宋代·程俱

南枝挂明月，羁羽无安眠。天寒倚脩竹，窈窕谁当看。

平生饱幽独，古井不复澜。一来英俊中，梦寐犹林泉。

夜直石渠阁，周庐别闲宽。恨无青藜杖，照此清夜寒。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。